


Cwis ar gyfer staff gorsafoedd pleidleisio mewn etholiadau lleol yng Nghymru[footnoteRef:1] [1:  Mae’r ddogfen hon yn addas ar gyfer y pleidleisiau canlynol: etholiadau llywodraeth leol prif ardal (h.y. etholiadau sir a bwrdeistref sirol), etholiadau cyngor cymuned yng Nghymru.] 

Rhowch eich gwybodaeth am brosesau’r lle pleidleisio ar brawf – rhowch gylch o amgylch y blwch o’ch dewis i ddangos eich atebion.

C.1	Pa amser y mae’r orsaf bleidleisio’n agor?

	6am
	7am
	8am



C.2	Sut dylai pleidleiswyr farcio eu papur/papurau pleidleisio?

	Gyda rhifau
	Gyda chroes
	Gyda thic



C.3	Pa liw yw bathodyn arsylwr achrededig?

	Glas
	Arian
	Pinc



C.4	Beth ydych chi’n ei ysgrifennu ar y Rhestr Rhifau Cyfatebol (RhRhC)?

	Rhif y papur pleidleisio
	Enw’r etholwr
	Rhif yr etholwr



C.5	Sut ydych chi’n marcio’r gofrestr pan rydych chi wedi dod o hyd i’r etholwr?

	Rhoi llinell trwy’r enw
	
Rhoi llinell rhwng y rhif etholiadol a’r enw

	Rhoi llinell trwy’r rhif etholiadol





C.6	Os yw pleidleisiwr eisiau rhoi pleidlais drwy’r post wedi’i chwblhau i mewn, beth ddylech chi ei wneud?

	
Gwirio a yw ar gyfer yr ardal etholiadol, os felly, ei derbyn a’i rhoi yn y pecyn priodol

	Gofyn iddo/iddi ei phostio
	Dweud wrtho/wrthi na all roi’r bleidlais drwy’r post i mewn, ond y gallwch roi papur pleidleisio iddo/iddi yn yr orsaf bleidleisio



C.7	Os nad yw’r etholwr wedi’i r(h)estru ar y gofrestr, beth yw’r peth cyntaf y dylech chi ei wneud?

	
Ymddiheuro a dweud na allant bleidleisio

	
Ychwanegu ei (h)enw at y gofrestr a rhoi papur pleidleisio iddo/iddi
	Cysylltu â’r swyddfa etholiadau i wirio a ddylent fod ar y gofrestr, neu os ydynt yn yr orsaf bleidleisio anghywir



C.8	Mae ‘F’ wedi’i nodi ger enw etholwr ar y gofrestr. Beth ydych chi’n ei wneud?

	Marcio’r gofrestr a’r RhRhC, a rhoi papur pleidleisio iddo
	Rhoi papur pleidleisio iddo
	Esbonio i’r etholwr nad yw’n gymwys i bleidleisio yn yr etholiad



C.9	Mae etholwr wedi'i nodi â dyddiad wrth ymyl ei gofnod ar y gofrestr sy'n dangos ei fod newydd droi'n 16 oed. Beth ydych chi'n ei wneud?

	
Marcio’r gofrestr a’r RhRhC, a rhoi papur pleidleisio iddo

	Esbonio i'r etholwr nad yw'n gymwys i bleidleisio
	Rhoi papur pleidleisio iddo



C.10   Mae etholwr wedi'i nodi â'r llythyren 'M' wrth ymyl ei gofnod ar y gofrestr. Beth ydych chi'n ei wneud?

	
Marcio’r gofrestr a’r RhRhC, a rhoi papur pleidleisio iddo

	Esbonio i'r etholwr nad yw'n gymwys i bleidleisio
	Rhoi papur pleidleisio iddo





C.11   Mae etholwr wedi'i nodi â'r llythyren 'J' wrth ymyl ei gofnod ar y gofrestr. Beth ydych chi'n ei wneud?

	
Marcio’r gofrestr a’r RhRhC, a rhoi papur pleidleisio iddo

	Esbonio i'r etholwr nad yw'n gymwys i bleidleisio
	Rhoi papur pleidleisio iddo



C.12   Mae pleidleisiwr yn gwneud camgymeriad ar ei bapur/ei phapur pleidleisio. Beth ydych chi’n ei wneud?

	Dweud wrth y pleidleisiwr i’w roi yn y blwch pleidleisiau
	
Diddymu’r papur sydd wedi’i ddifetha, ei roi yn y pecyn priodol a rhoi un arall i’r pleidleisiwr

	Rhoi papur pleidleisio iddo




C.13	Mae rhywun yn cyrraedd i bleidleisio fel dirprwy ar ran etholwr cofrestredig, ond mae yna farc ar y gofrestr i ddangos bod yr etholwr eisoes wedi pleidleisio. Beth yw’r peth cyntaf rydych chi’n ei wneud?

	Rhoi papur pleidleisio i’r dirprwy a rhoi gwybod i’r swyddfa etholiadau
	
Dweud wrth yr etholwr bod yr etholwr eisoes wedi pleidleisio, ac felly nid oes angen iddo/iddi bleidleisio ar ei r(h)an

	Rhoi papur pleidleisio a gyflwynwyd i’r etholwr



C.14	Mae etholwr yn cyrraedd ond mae marc ar y gofrestr yn dangos ei fod/ei bod wedi pleidleisio’n gynharach yn y dydd. Beth ydych chi’n ei wneud?

	
Dylai’r Swyddog Llywyddu ofyn y cwestiynau penodedig i’r etholwr a rhoi iddo/iddi bapur pleidleisio a gyflwynwyd os yw’n fodlon â’r ymateb

	Ei (g)wrthod a dweud na allwch chi roi papur pleidleisio iddo/iddi
	Rhwbio’r llinell yn y gofrestr allan, rhoi llinell arall yno, ac yna rhoi papur pleidleisio iddo/iddi



C.15   Pa un o'r canlynol na ddylech ei wneud wrth gyfathrebu â pherson byddar?

	
Tynnu sylw'r person byddar cyn siarad

	Wynebu'r person rydych yn siarad ag ef/hi
	
Siarad yn araf iawn a gor-symud eich gwefusau




C.16   Mae pleidleisiwr yn gofyn cwestiwn am wybodaeth sydd mewn hysbysiad yn yr orsaf bleidleisio. Sut ydych chi'n ymateb?

	
Darparu esboniad clir o'r wybodaeth sydd yn yr hysbysiad 
	
Pwyntio at yr hysbysiad a dweud wrtho am ei ddarllen eto

	
Dweud wrtho am chwilio am y wybodaeth ar-lein




C.17   Wrth lanhau’r orsaf bleidleisio, rydych chi’n dod o hyd i nifer o gardiau pleidleisio y mae pleidleiswyr wedi’u gadael. Beth ydych chi’n ei wneud â’r rhain?
 
	Eu rhoi yn y bin
	
Eu cadw’n ddiogel drwy gydol y dydd a sicrhau y cânt eu dychwelyd i’r swyddfa etholiadol er mwyn iddynt gael eu dinistrio’n gyfrinachol

	Eu rhoi i unrhyw rifwyr sydd y tu allan



C.18	Mae etholwr yn cyrraedd yr orsaf bleidleisio ychydig wedi 10pm. Mae ciw o etholwyr yn aros i bleidleisio. Beth ddylech ddweud wrth yr etholwr?

	Ymunwch â’r ciw ac arhoswch i gael papur pleidleisio
	Dim ond yr etholwyr hynny oedd yn y ciw cyn 10pm sy’n cael pleidleisio
	Mae pleidleisio’n gorffean am 10pm felly fydd nem yn y ciw yn cael pleidleisio



Atebion
C.1	Oriau pleidleisio’r etholiad yw 7am i 10pm.

C.2	Mewn etholiad lleol gall pleidleiswyr gael mwy nag un bleidlais. Bydd y papur pleidleisio'n nodi faint o ymgeiswyr sydd i'w cael eu hethol. Dylai pleidleiswyr nodi 'X' yn y blwch nesaf at enw'r ymgeisydd/ymgeiswyr y maent am bleidleisio drostynt. Os byddant yn pleidleisio dros fwy o ymgeiswyr nag y mae hawl ganddynt, ni fydd eu papur pleidleisio'n cael ei gyfri. Bydd yr ymgeisydd/ymgeiswyr sy'n derbyn y nifer mwyaf o bleidleiswyr yn cael eu hethol.

C.3	Arian yw lliw bathodyn arsylwr achrededig (pinc yw bathodyn cynrychiolydd y Comisiwn Etholiadol).

C.4	Ysgrifennir rhif etholiadol yr etholwr ar y RhRhC ger rhif rhagargraffedig y papur pleidleisio sy’n cael ei roi.

[Os defnyddir RhRhC electronig, dylech gynnwys unrhyw gyfarwyddiadau penodol ynghylch sut mae'r broses hon yn gweithio]

C.5	Rhoddir llinell rhwng y rhif etholiadol ac enw’r etholwr i ddangos bod yr etholwr wedi pleidleisio. Dylid gallu gweld y rhif a’r enw yn eglur ar ôl marcio’r gofrestr.

[Os defnyddir cofrestr electronig, dylech gynnwys unrhyw gyfarwyddiadau penodol ynghylch sut mae'r broses hon yn gweithio]

C.6	Os rhoddir pleidlais drwy’r post i mewn yn yr orsaf bleidleisio mae’n rhaid iddi fod ar gyfer y ward/dosbarth/ardal etholiadol cywir. Gwiriwch bob tro fod yr amlen yn cynnwys enw’r ward dosbarth/ardal etholiadol cyn ei derbyn. Os yw’n cynnwys enw ward dosbarth/ardal etholiadol wahanol, anfonwch y pleidleisiwr i orsaf bleidleisio yn yr ardal honno. Os nad oes unrhyw amlen, neu os nad yw’n cynnwys enw’r awdurdod lleol, neu os ydych chi’n ansicr ynglŷn â’r orsaf bleidleisio y dylai’r pleidleisiwr fynd iddi, anfonwch y pleidleisiwr i’r swyddfa etholiadau. 

[newidiwch yn unol ag amgylchiadau lleol]

C.7	Os nad yw etholwr wedi’i r(h)estru ar y gofrestr ond mae’n bendant yn byw o fewn yr ardal y mae’r orsaf bleidleisio’n ei chwmpasu, yna fe fydd angen gwirio â’r Swyddog Cofrestru Etholiadol rhag ofn y bu camgymeriad wrth lunio’r gofrestr. Os yw’r Swyddog Cofrestru Etholiadol yn penderfynu bod etholwr wedi’i hepgor o’r gofrestr ar gam, bydd yn hysbysu’r Swyddog Llywyddu (naill ai’n ysgrifenedig neu ar lafar). Manylir ar y weithdrefn i ganiatáu i rywun bleidleisio ar ôl cywiro camgymeriad o’r fath yn llawlyfr y Comisiwn ar orsafoedd pleidleisio.

C.8	Mae marc ‘F’ yn dangos bod yr etholwr yn etholwr tramor all bleidleisio mewn etholiadau Senedd y DU yn unig.

C.9     Mae dyddiad sy'n dangos bod yr etholwr yn 16 oed ond heb gyrraedd 18 oed eto yn golygu bod yr etholwr yn gymwys i bleidleisio mewn etholiadau llywodraeth leol yng Nghymru.

C.10   Mae marc 'M' yn dangos bod yr etholwr yn ddinesydd tramor cymwys sy'n gymwys i bleidleisio mewn etholiadau llywodraeth leol yng Nghymru.

C.11   Mae marc 'J' yn dangos bod yr etholwr wedi'i ychwanegu at y gofrestr drwy’r system Cofrestru Pleidleiswyr yn Awtomatig, a'i fod yn gymwys i bleidleisio mewn etholiadau llywodraeth leol yng Nghymru.

C.12	Os yw pleidleisiwr yn difetha papur pleidleisio, dylid rhoi papur pleidleisio arferol iddo/iddi yn lle. Cyn rhoi’r papur pleidleisio yn lle’r un a ddifrodwyd, mae angen marcio’r RhRhC i ddangos bod y papur pleidleisio gwreiddiol wedi’i ddiddymu ac mae angen nodi rhif etholiadol yr etholwr eto ger y papur pleidleisio newydd sy’n cael ei roi. Dylid ysgrifennu’r gair ‘diddymwyd’ yn eglur ar draws tu blaen y papur pleidleisio a ddifethwyd, a dylid ei osod yn yr amlen/pecyn priodol – ni ddylid ei roi yn y blwch pleidleisiau. Pan ddaw’r pleidleisio i ben, bydd angen cyfrif yr holl bapurau pleidleisio a ddifethwyd ac ysgrifennu’r ffigur yng nghyfrifon y papurau pleidleisio.

C.13	Gall etholwr benodi dirprwy i bleidleisio ar ei r(h)an. Fodd bynnag, gall yr etholwr hefyd bleidleisio ei hun os bydd yn cyrraedd yr orsaf bleidleisio cyn y dirprwy. Felly dylid dweud wrth y dirprwy bod y pleidleisiwr eisoes wedi pleidleisio. Ond os yw’r dirprwy’n mynnu nad yw’r etholwr wedi pleidleisio, gellir rhoi iddo/iddi bapur pleidleisio a gyflwynwyd ar ôl iddo/iddi ateb y cwestiynau penodedig. Os yw diprwy wedi gwneud cais i bleidleisio drwy’r post, gan ymddangos ar y gofrestr gyda marciwr ‘A’, ni all yr etholwr bleidleisio’n bersonol yn yr orsaf bleidleisio.

C.14	Os oes marc yn dangos bod etholwr eisoes wedi pleidleisio, dylai’r Swyddog Llywyddu ofyn y cwestiynau penodedig i’r. Gellir gofyn y cwestiynau penodedig i'r etholwr yn Gymraeg a/neu yn Saesneg. Os yw'r etholwr yn rhoi atebion boddhaol, rhowch bapur pleidleisio iddo.
Peidiwch â rhoi’r papur pleidleisio hwn yn y blwch pleidleisiau.

C.15   Wrth gyfathrebu â phobl fyddar, ni ddylai staff yr orsaf bleidleisio siarad yn rhy araf na gor-symud eu gwefusau. Dylent siarad yn glir, heb siarad yn rhy gyflym, a defnyddio symudiadau gwefusau arferol. Dylent hefyd ddefnyddio mynegiant wyneb ac ystumiau naturiol. I gael rhagor o ganllawiau ar gynorthwyo pobl fyddar mewn gorsafoedd pleidleisio, dylai staff gyfeirio at y Llawlyfr Gorsaf Bleidleisio.


C.16   Mae pobl anabl yn wynebu rhwystrau i bleidleisio mewn gorsafoedd pleidleisio, gan gynnwys:

• peidio â chael y cymorth sydd ei angen arnynt wrth bleidleisio
• dod ar draws rhwystrau corfforol, seicolegol a gwybodaeth wrth bleidleisio yn yr orsaf bleidleisio

Gall staff gorsafoedd pleidleisio gefnogi pleidleiswyr anabl drwy esbonio'r broses bleidleisio'n glir. Er enghraifft, os bydd pleidleisiwr yn gofyn cwestiwn am wybodaeth mewn hysbysiad, dylai'r aelod o staff ddarparu esboniad yn hytrach na'i gyfarwyddo i ddarllen yr hysbysiad eto. Ceir rhagor o ganllawiau ar ymwybyddiaeth o hygyrchedd yn y Llawlyfr Gorsaf Bleidleisio.

C.17	Mae cardiau pleidleisio’n cynnwys gwybodaeth bersonol – dylid cael gwared â nhw’n ddiogel trwy eu dychwelyd i’r swyddfa etholiadau, ond nid mewn unrhyw becyn a fwriedir ar gyfer eitemau penodol.

C.18	Mae’n rhaid i’r pleidleisio ddod i ben am 10pm, fodd bynnag gall unrhyw etholwyr cymwys sydd, am 10pm, mewn ciw yn eu gorsaf bleidleisio at ddibenion pleidleisio (p’un a bod y ciw hwnnw tu fewn neu tu allan i’r orsaf bleidleisio) mae’n rhaid gadael iddynt bleidleisio.

